recursal/SuperWikiNEXT-32B huggingface dataset:
**Arkeologi**


|  |
| --- |
| ***Disipliner**** Egyptologi
* Historisk arkeologi
* Klassisk arkeologi
* Nordisk arkeologi
* Marinarkeologi
* Historisk osteologi
* Industriell arkeologi
* Arkeologisk teori
 |
| ***Metode**** Overflateundersøkelse
* Åkervandring
* Prøvestikk
* Utgravning
* Maskinell flateavdekking
* Stratigrafi
 |
| ***Terminologi**** Struktur
* Artefakter
 |
| ***Datering**** Dendrokronologi
* Karbondatering
* Termoluminescens
* Typologi
 |


**Historisk arkeologi** er arkeologisk forskning i perioder med tilgang på skriftlige kilder. I prinsippet kan historisk arkeologi omfatte alle tidsperioder fra oppfinnelsen av skrift helt frem til nåtid. Arkeologi på moderne søppeldynger har blitt gjennomført i USA. Likevel er den vanlige betydningen av *historisk arkeologi*, arkeologisk forskning på førmoderne samfunn, eller for USA; forskning på materiell kultur etter at europeiske nybyggere kom fra 1600-tallet og frem til 1800-tallet. I USA har det siden 1980-tallet blitt vanlig med forskning på såkalt «historieløse» befolkningsgrupper; slik som afroamerikanere. Med historieløse menes at de skriftlige kildene i liten grad forteller deres historie. I Skandinavia menes det vanligvis med historisk arkeologi; arkeologisk forskning på vikingtid og middelalder.

Historisk arkeologi har i Norge og Sverige en sterk teoretisk tilknytning til arkeologisk forskning i USA. Ettersom arkeologi i USA er et fag som er tett knyttet til antropologi har dette også ført til at faget historisk arkeologi ofte er nært knyttet til en antropologisk måte å studere fortiden. Til forskjell fra arkeologi med bånd til historiefaget; hvor arkeologien sin rolle er å fylle «hullene» i de skriftlige kildene. Et antropologisk arkeologisk forskningssyn anser de skriftlige og materielle kildene som mer likestilt. Arkeologiens betydning som fag er derfor mindre avhengig av tilgangen eller fraværet på skriftlige kilder.

|  |  |
| --- | --- |
| Oppslagsverk/autoritetsdata | NDL **·** NKC
 |
**Jens Jenssen Loddgarden** (født 1769 i Soknedal, død 4. september 1840 på Melhus) var en norsk stortingsmann og gårdbruker på Loddgarden på Melhus. Han var stortingsmann for Søndre Trondhjems amt (Sør-Trøndelag) i perioden 1821–1823.

Han ble født på Nordstu Sør-Solberg i Soknedal som sønn av gårdbruker Jens Ingebrigtsen Solberg og hustru Kersti Sivertsdatter Hov. Stortingsmann Ole Soelberg kom fra nabogården Oppstu Sør-Solberg. Familien fra Solberg hadde ry som dyktige økonomer. I 1818 byttet han gård med sin sambygding Erik Andersen Hasselbraut, og flyttet til Loddgarden på Melhus. Broren Nils drev fra før Melhusgarden like ved, og brødrene Sivert og Ola var gårdbrukere på Øy. Selv om han overtok tidligere eieres gjeld på Loddgarden, klarte han etter et par år å sette penger i to andre gårder.

Jens Jenssen Loddgarden møtte på stortingsesjonen i 1821 og det overordentlige stortinget i 1822 for Søndre Trondhjems amt. Han satt i fire stortingskomiteer.

Han ble tildelt Medaljen for borgerdåd.

Han giftet seg i 1798 med Siri Nilsdatter fra Sørgarden på Hov i Soknedal. De fikk seks barn, hvorav tre nådde voksen alder. I 1825 ble Loddgarden overdratt til eldstesønnen Jens, men både han og sønnesønnen med samme navn ble rammet av sinnssykdom, noe som gjorde at gårdsdriften gikk tilbake. Gården ble likevel værende i slekten i noen generasjoner til, før den ble solgt.

Hans brors sønnesønn Nils Jensen Melhus ble gårdbruker på Nordgard Melhus og stortingsmann.

Referanser
----------

1. ↑   Stortinget og statsraadet: 1814–1914. B. 1 D. 2 : Biografier L-Ø : samt tillæg, side(r) 555[Hentet fra Wikidata]
2. ↑  «Statsarkivet i Trondheim (SAT): Ministerialprotokoller, klokkerbøker og fødselsregistre – Sør-Trøndelag, 691/L1070: Ministerialbok nr. 691A05 /1, 1826–1841». Digitalarkivet. s. 333. Besøkt 28. februar 2020.
3. 1 2 3  Lindstøl, Tallak (1914). *Stortinget og statsraadet 1814–1914. Bind 1, del 2: Biografier L–Ø samt tillæg*. Kristiania. s. 555.
4. 1 2 3  Rød, Per O. (1980). *Melhusboka. Slekts- og gårdshistorie*. 3. Melhus kommune. s. 152–159. ISBN 82-7005-019-9.
5. ↑  Haukdal, Jens (1974). *Busetnad og folkeliv i Soknedal. Gard og grend*. 3. Midtre Gauldal kommune. s. 450–451 og 458–459.
6. ↑  Haukdal, Jens (1976). *Busetnad og folkeliv i Soknedal. Gard og grend*. 4. Midtre Gauldal kommune. s. 100.
7. ↑  Rød, Per O. (1980). *Melhusboka. Slekts- og gårdshistorie*. 3. Melhus kommune. s. 126–127 og 147–148. ISBN 82-7005-019-9.

Eksterne lenker
---------------

* (no) Jens Jensson Lodgård hos Norsk senter for forskningsdata politikerarkiv (nedlagt) Rediger på Wikidata
**Domingo Gómez-Acedo Villanueva** kjent som **Acedo** (født 6. juni 1898 i Bilbao, død 1980) var en spansk fotballspiller som deltok i de olympiske leker 1920 i Antwerpen.

Acedo var med på det spanske fotballaget som kom på andreplass i den olympiske fotballturneringen under OL 1920 i Antwerpen. Det var fjorten lag som deltok i fotballturneringen som ble avviklet i perioden 28. august til 5. september 1920. Belgia og Tsjekkoslovakia møttes i finalen på olympiastadion i Antwerpen. Belgia ledet kampen med 2-0 i slutten på første omgang da spillerne fra Tsjekkoslovakia forlot banen i protest mot dommeren. Tsjekkoslovakia ble diskvalifisert og Belgia ble olympiske mestere i fotball.

Spania som hadde tapt kvartfinalen til Belgia fikk en ny mulighet å spille om sølvmedaljene etter at Tsjekkoslovakia ble diskvalifisert og Frankrike som tapte semifinalen mot Nederland hadde reist hjem. Spania vant over Sverige med 2-1 og over Italia med 2-0 og var dermed kvalifisert til å møte Nederland i en kamp om sølvmedaljene. Spania vant sølvfinalen over Nederland med 3-1 som ble spilt på olympiastadion i Antwerpen 5. september 1920.

OL-medaljer
-----------

* 1920 Belgias flagg Belgia - Sølv Sølv i fotball (Spania)

Referanser
----------

1. ↑   sports-reference.com, oppført som Acedo, Sports-Reference.com olympisk utøver-ID ac/acedo-1, besøkt 9. oktober 2017[Hentet fra Wikidata]

Eksterne lenker
---------------

* (en) Domingo Gómez-Acedo – Olympedia Rediger på Wikidata

* (en) Domingo Gómez-Acedo – Sports-Reference (OL-resultater – arkivert) Rediger på Wikidata

* (en) Domingo Gómez-Acedo – FIFA Rediger på Wikidata

* (en) Domingo Gómez-Acedo – Transfermarkt Rediger på Wikidata

* (en) Domingo Gómez-Acedo – national-football-teams.com Rediger på Wikidata

* (en) Domingo Gómez-Acedo – WorldFootball.net Rediger på Wikidata

* (en) Domingo Gómez-Acedo – EU-Football.info Rediger på Wikidata

|  |  |
| --- | --- |
| Oppslagsverk/autoritetsdata | Geni
 |
**Wendy Makkena** (født 4. oktober 1963 i New York City) er en amerikansk skuespiller. 

Makkena startet sin skuespillerkarriere i 1986 og dukket opp i TV-showet Santa Barbara. Hun fikk sin første filmrolle i Eight Men Out. Hun har gjort flere gjesteopptredener i TV-serier som *Law & Order*, *Monsters*, *NYPD Blue* og *NCIS*. I 1992 fikk Makkena hovedrollen i den populære filmen Sister Act som den sjenerte men talentfulle syngende nonnen Mary Robert, en rolle hun hadde i oppfølgeren *Sister Act 2: Back in the Habit*. I 1997 hadde hun en rolle i komedien *Air Bud*.

Makkena hadde en gjesteopptreden i TV-serien *House* i 2007. Hun hadde også en gjesteopptreden i *Law & Order: Special Victims Unit* i 2009. Hun hadde også en gjesterolle i TV-serien *NCIS* i rollen som doktor Rachel Cranston, en psykolog som gjennomførte evalueringer av Leroy Jethro Gibbs og hans lag. Hun ble senere avslørt å være søster av karakteren Caitlin Todd som ble skutt av en Mossad-trent terrorist som hadde gått over til Hamas. Makkena har vært gift siden 1997, har ett barn og er bosatt i New York City.

Eksterne lenker
---------------

* (en) Wendy Makkena på Internet Movie Database Rediger på Wikidata

* (sv) Wendy Makkena i Svensk Filmdatabas Rediger på Wikidata

* (da) Wendy Makkena på Scope Rediger på Wikidata

* (fr) Wendy Makkena på Allociné Rediger på Wikidata

* (en) Wendy Makkena på AllMovie Rediger på Wikidata

* (en) Wendy Makkena hos Turner Classic Movies Rediger på Wikidata

* (en) Wendy Makkena hos Rotten Tomatoes Rediger på Wikidata

* (en) Wendy Makkena hos TV Guide Rediger på Wikidata

* (en) Wendy Makkena hos The Movie Database Rediger på Wikidata

* (en) Wendy Makkena hos Internet Broadway Database Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** VIAF **·** LCCN **·** ISNI
 |
**Carsten Jacobson** (født 22. juni 1955 i Hamburg) er en tysk generalløytnant. Fra 2015 er han nestkommanderende i Deutsches Heer. Han har tidligere hatt en rekke oppdrag internasjonalt, blant annet som talsmann for NATO-styrken ISAF i Afghanistan og deretter som ISAFs nestkommanderende.

Jacobson ble ansatt som yrkessoldat i Bundeswehr i 1974. Han ble utdannet generalstabsoffiser fra 1986 til 1988 og studerte deretter i to år ved den britiske hærens Staff College, Camberley fra 1990 til 1992. Han tjenestegjorde i SFOR-styrken i Bosnia-Hercegovina fra 1997 til 1998 og i KFOR-styrken i 1999. Fra 2001 til 2005 var han hærattaché ved Tysklands ambassade i Washington, D.C. I 2006 ble han brigadegeneral og fra 2007 var han *Commander Rear Support Command* ved NATOs Allied Rapid Reaction Corps. Han ble generalløytnant i 2014.

Han er gift med britiske Sally Jane McBride og de har to sønner.

Utmerkelser
-----------

* Ehrenzeichen der Bundeswehr i bronse (1983), sølv (1989) og gull (1994)
* Bundeswehrs innsatsmedalje SFOR (1998)
* NATO-medaljen for innsats i det tidligere Jugoslavia (1998)
* Legion of Merit (2005)
* Bundeswehrs innsatsmedalje ISAF
* NATO-medaljen ISAF

Referanser
----------

1. ↑  «Generalleutnant Jacobson: 'Afghanistan bleibt ein Land im Krieg'», *Frankfurter Allgemeine Zeitung*

Litteratur
----------

* *Handbuch der Bundeswehr und der Verteidigungsindustrie 2009/2010*. Bonn.
**Carsten Keller** (født 8. september 1939), tysk landhockeyspiller som deltok i de olympiske leker 1960 i Roma, 1968 i Mexico by og 1972 i München.

Keller ble olympisk mester i landhockey under Sommer-OL 1972 i München. Han var med på det tyske laget som vant landhockeyturneringen. I semifinalen slo de Nederland med 3-0 og i finalen vant de over Pakistan med 1-0.

Tre av hans barn har også vunnet olympiske gullmedaljer i landhockey. Andreas i 1992 i Barcelona, Natascha i 2004 i Athen og Florian i 2008 i Beijing.

Carsten Kellers far, Erwin vant en olympisk sølvmedalje i landhockey under Sommer-OL 1936 i Berlin.

OL-medaljer
-----------

* Gull 1972 Tysklands flagg München - **Gull** i landhockey Tysklands flagg Vest-Tyskland

Eksterne lenker
---------------

* (de) Carsten Keller – Munzinger Sportsarchiv Rediger på Wikidata

* (en) Carsten Keller – Olympics.com Rediger på Wikidata

* (en) Carsten Keller – Olympic.org Rediger på Wikidata

* (en) Carsten Keller – Olympedia Rediger på Wikidata

* (en) Carsten Keller – Sports-Reference (OL-resultater – arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** Munzinger (sport)
 |
**Fedon Gizikis** (gresk: Φαίδων Γκιζίκης; født 16. juni 1917 i Volos, død 27. juli 1999 i Athen) var en gresk militæroffiser og president i Hellas i perioden 1973-1974.

Var en gresk offiser som i 1967 støttet opp om statskuppet til Georgios Papadopoulos og han har mottatt en rekke ledende militære stillinger under diktaturet som fulgte med statskuppet til den greske militærjuntaen.

Gizikis ble tildelt presidentembedtet den 25. november 1973, etter at Papadopoulos ble styrtet av Dimitrios Ioannidis etter en intern maktkamp innen den greske politikken på 1970-tallet. Etter fallet av den greske militærjuntaen i 1974, beholdt Gizikis sin stilling som president i fire måneder inntil en ny gresk grunnlov kunne bli vedtatt av en ny nasjonalforsamling og da ble han erstattet av den neste presidenten Michail Stasinopoulos.

Senere pensjonerte han seg fra militæret. I 1976 startet en militær rettssak mot ham i det greske Judicial Council, der han sammen med 88 andre tidligere høyere militære offiserer ble anklaget for forræderi og mytteri mot staten for å ha samarbeidet med den tidligere militærjuntaen. 

Han døde på det militære sykehuset i hovedstaden Athen i 1999. Han ble 82 år gammel.

Referanser
----------

1. ↑   Munzinger Personen, oppført som Phaidon Gizikis, Munzinger IBA 00000013849, besøkt 9. oktober 2017[Hentet fra Wikidata]
2. ↑   articles.latimes.com[Hentet fra Wikidata]

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** Munzinger (iba)
 |
**Baumschulenweg** er en ortsteil i Berlins bydel Treptow-Köpenick.

Historie
--------

Ortsteilens navn og historie er nært knyttet til den tidligere *Späth'sche Baumschule* (Späths planteskole). Franz Späth (1839–1913) var femte generasjons eier av familiens planteskole, da han i 1864 flyttet virksomheten til Neu-Britz, idag Baumschulenweg. Planteskolen fikk et stort oppsving under den botanikkutdannede Franz Späths ledelse og i 1874 oppførte han en stor villa på eiendommen. 

Området ble i 1920 innlemmet i Stor-Berlin. Planteskolen gikk ut av slektens eie med Hellmuth Späth (1885–1945). Hellmut Späth ble sendt i konsentrasjonsleir for å ha hatt omgang med jøder og døde i Sachsenhausen. 

Etter den andre verdenskrigen ble gartneriet offentlig eiendom og delvis forvaltet av Humbolt-universitetet. Fremdeles disponerer universtitetet den store villaen og arboretet er åpent for offentligheten. Store deler av området ble i DDR-tiden bygget ut med boliger av typen *Q3A Plattenbau*. 

På folkemunne blir ortsteilen gjerne kalt *Baume*. Et mindre området i orsteilen heter Späthsfelde og navnet har rot i det gamle familienavnet.

Bildegalleri
------------

* Herrenhaus Späth oppført av Franz Späth i 1874Herrenhaus Späth oppført av Franz Späth i 1874
* Minnetavle over Franz SpäthMinnetavle over Franz Späth
* Relieff over planteskolearbeidet på Herrenhaus SpäthRelieff over planteskolearbeidet på Herrenhaus Späth

Eksterne lenker
---------------

* Delstatens hjemmeside de.berlin om Baumschulenweg

Portal: Tyskland

| * v
* d
* r
Ortsteiler i Berlins bydel Treptow-Köpenick |
| --- |
| Stadtwappen Berlin | 
* Adlershof
* Altglienicke
* Alt-Treptow
* Baumschulenweg
* Bohnsdorf
* Friedrichshagen
* Grünau
* Johannisthal
* Köpenick
* Müggelheim
* Niederschöneweide
* Oberschöneweide
* Plänterwald
* Rahnsdorf
* Schmöckwitz

 | Bezirkswappen Treptow-Köpenick |

|  |  |
| --- | --- |
| Oppslagsverk/autoritetsdata | VIAF **·** GND **·** GeoNames
 |
**Bautaen på Innlandet** er et minnesmerke for slaget på Kristiansunds red 8. juli 1808, da engelske marinefartøyer angrep Kristiansund og ble slått tilbake.

Bautaen er en høy oppreist stein, og den ble avduket i 1908, ved hundreårsmarkeringen. Den er plassert i et parkområde omkring det høyeste parti på øya, Innlandet, en bydel i Kristiansund.

Det nedlegges krans på bautaen hver 17. mai.

I Kulturminneatlas for Møre og Romsdal kan en lese følgende:

> Tidlig om morgenen 8. juli i 1808 kom to engelske krigsskip på uvennlig besøk til Kristiansund. De kom inn Omsundet om natten og la seg, med bredsidene til, i Marcussundet og ventet daggry. Målet var å hærta byen.
> 
> 
> Helt upåaktet kom ikke det engelske besøket, og det som fantes av lokale nærforsvarsanlegg og militært mannskap var i løpet av natten blitt satt i fullt krigsberedskap.
> Det ble en kort, men heftig skuddveksling, og tordenen fra kanonene kunne visstnok høres helt til Molde. Motstanden var betydelig større enn det engelskmennene hadde ventet, og noe slukøret, trakk de seg til slutt ut av området med til dels store skader på både skip og mannskap. Tilbake på valplassen sto en stolt og lettet lokalbefolkning som hadde utrolig nok hadde bekjempet to skip fra verdens farligste krigsnasjon.
> 
> 
> 
> 
>

Referanser
----------

1. ↑  Kulturminneatlas Møre og Romsdal

Eksterne lenker
---------------

* Kulturminneatlas Møre og Romsdal
**Bautista Alarcón** (født 4. juli 2002) er en argentinsk alpinist, som representerer klubben Club Andino de Villa la Angostura (CAVLA). Han trenes av Pierre Gaidet.

Idrettskarriere
---------------

### Sesongen 2018/19

Alarcón deltok i sitt første FIS-renn i juli 2018, i storslalåm i El Colorado i Chile, der han kjørte ut. Han deltok i Søramerikacupen i alpint 2018/19, med en ellevteplass i storslalåm som beste enkeltresultat. Han kom på 55.-plass sammenlagt med 62 poeng i Søramerikacupen denne sesongen. Under det argentinske mesterskapet i alpint kom han på 16.-plass i storslalåm, og han deltok også i det italienske mesterskapet i alpint 2019, der han kom på 36.-plass i storslalåm.

### Sesongen 2019/20

Han fikk flere topp 10-plasseringer i Søramerikacupen i alpint 2019/20, med fire åttendeplasser som beste enkeltresultater. Sammenlagt kom han på ellevteplass med 297 poeng. Under det argentinske mesterskapet i alpint i august 2019 kom han på 33.-plass i storslalåm.

Han deltok i alpint under Vinter-OL for ungdom 2020. Der kom han på 32.-plass i super-G, der Adam Hofstedt fra Sverige vant. I den påfølgende kombinasjonsslalåmen kjørte han ut. I storslalåm og i slalåm kjørte han ut i andre omgang i begge øvelsene.

Under Junior-VM i alpint 2020 kom han på 38.-plass i super-G og 49.-plass i utfor.

Referanser
----------

1. 1 2   www.lausanne2020.sport, besøkt 12. januar 2020[Hentet fra Wikidata]
2. ↑   www.coarg.org.ar[Hentet fra Wikidata]
3. ↑  FIS - *Bautista Alarcon - Results - South American Cup 2019*, besøkt 16. mars 2020.
4. ↑  FIS - *Cup Standings - South American Cup - 2019*, besøkt 16. mars 2020.
5. 1 2  FIS - *Bautista Alarcon - Results*, besøkt 16. mars 2020.
6. ↑  FIS - *Cup Standings - South American Cup - 2020*, besøkt 16. mars 2020.
7. ↑  Lausanne 2020 - *Alpine Skiing - Men's Super-G* Arkivert 10. januar 2020 hos Wayback Machine. besøkt 11. mars 2020.
8. ↑  Lausanne 2020 - *Bautista Alarcon*[*død lenke*], besøkt 16. mars 2020.

Eksterne lenker
---------------

* (en) Bautista Alarcón – Olympedia Rediger på Wikidata

* (ar) Bautista Alarcón – Argentinas olympiske komité Rediger på Wikidata

* (en) Bautista Alarcón – FIS (alpint) Rediger på Wikidata

* (en) Bautista Alarcón – TheSports.org Rediger på Wikidata
* (en) Profil hos Vinter-OL for ungdom 2020[*død lenke*]
Bauksitt.
**Bauksitt** (eller **bauxitt**) er en naturlig forekommende, heterogen aluminiummalm. Det består vanligvis av en eller flere aluminiumhydroksider pluss ulike mineraler som jernmalm, kvarts, titanoksid og aluminiumsilikat. 

Om lag 85% av all verdensproduksjon av bauksitt foredles til aluminiumoksid (**Al**2**O**3), som igjen brukes som råstoff for produksjon av aluminium. 

Bauksitt ble oppdaget for første gang i 1821 av geologen Pierre Berthier. Funnet ble gjort ved byen Les Baux-de-Provence i Sør-Frankrike, og bauksitt (*bauxitt* – gammel skrivemåte) er oppkalt etter denne byen.

Verdensproduksjon
-----------------

Bauksittproduksjon i 2005
I 2007 var Australia verdens største produsent av bauksitt med nesten en tredjedel av verdensproduksjonen. Fulgt av Kina, Brasil, Guinea og India. Selv om etterspørselen etter aluminium er økende finnes det nok uutvunnet bauksitt til å fylle etterspørselen i flere hundre år. I tillegg holder økt resirkulering av aluminium etterspørselen etter bauksitt nede.

(x1000 tonn, Tallene for 2008 er estimater)| Land | Produksjon | Reserver | Reservegrunnlag |
| --- | --- | --- | --- |
| 2007 | 2008 |
| Guineas flagg Guinea | 18,000 | 18,000 | 7,400,000 | 8,600,000 |
| Australias flagg Australia | 62,400 | 63,000 | 5,800,000 | 7,900,000 |
| Vietnams flagg Vietnam | 30 | 30 | 2,100,000 | 5,400,000 |
| Jamaicas flagg Jamaica | 14,600 | 15,000 | 2,000,000 | 2,500,000 |
| Brasils flagg Brasil | 24,800 | 25,000 | 1,900,000 | 2,500,000 |
| Guyanas flagg Guyana | 1,600 | 1,600 | 700,000 | 900,000 |
| Indias flagg India | 19,200 | 20,000 | 770,000 | 1,400,000 |
| Kinas flagg Kina | 30,000 | 32,000 | 700,000 | 2,300,000 |
| Hellas’ flagg Hellas | 2,220 | 2,200 | 600,000 | 650,000 |
| Irans flagg Iran | - | 500 | - | - |
| Surinams flagg Surinam | 4,900 | 4,500 | 580,000 | 600,000 |
| Kasakhstans flagg Kasakhstan | 4,800 | 4,800 | 360,000 | 450,000 |
| Venezuelas flagg Venezuela | 5,900 | 5,900 | 320,000 | 350,000 |
| Russlands flagg Russland | 6,400 | 6,400 | 200,000 | 250,000 |
| USAs flagg USA | - | - | 20,000 | 40,000 |
|
| Andre land | 7,150 | 6,800 | 3,200,000 | 3,800,000 |
| Hele verden | 202,000 | 205,000 | 27,000,000 | 38,000,000 |

Kilde: U.S. Geological Survey, Mineral Commodity Summaries, January 2009

Referanser
----------

1. ↑

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Universalis **·** LCCN **·** BNF **·** BNF (data) **·** NDL
 |
**Court of Ecclesiastical Causes Reserved**, «Domstol for kirkesaker», er en kirkelig domstol som hører til under den engelske kirke. I denne domstolen behandler de saker som omfatter kirkens lære, og den har jurisdiksjon over begge kirkeprovinsene av Canterbury og York. Domstolen ble opprettet i 1963, men møtes svært sjelden. Per 2009 har retten møttes kun to ganger siden den ble opprettet.

I domstolen sitter det fem dommere som utnevnes av den britiske monarken. To av disse må være dommere som har eller eller tidligere har hatt høye juridiske stillinger og må være medlemmer av kirken. Tre av dommerne må være eller tidligere ha vært biskoper i bispedømmene i England.

Saker
-----

Per 2009 har retten møtes kun to ganger:

* Angående *St Michael and All Angels, Great Torrington*
* Angående *St Stephen Walbrook*

Den første saken behandlet introduksjonen av et ikon og en lysestake til en kirke uten at fakultet (unntak fra den vanlige praksis) hadde gitt tillatelse på forhånd. Den andre saken tillot bruken av en marmorstatue av skulptøren Henry Moore som et alterbord.

Referanser
----------

1. ↑  [1985] 1 All ER 993
2. ↑  [1987] 2 All ER 578
3. ↑  Henry Moore Works in Public: «Circular Altar 1972 (LH 630)» Arkivert 3. mars 2012 hos Wayback Machine.

Eksterne lenker
---------------

* Ecclesiastical Jurisdiction Measure 1963
**Junkers CL.I** var et angrepsfly utviklet Tyskland under første verdenskrig. Hugo Junkers konstruerte et monoplan etter at hans firma var blitt anmodet av *Idflieg* om å bygge et biplane ( J 4) som sitt bidrag i en konkurranse om et angrepsfly. J 8's konstruksjon var basert på jagerflyet J 7, men hadde lengre skrog for å gi plass til en skytter bak samt større vinger. Prototypen fløy første gang sent 1917 og ble etterfulgt de neste få måneder av mer utviklede fly. *Idflieg* var tilstrekkelig imponert og ønsket å bestille typen, men hadde sine tanker om Junkers'evne til å bygge tilstrekkelig antall og spurte Linke-Hoffmann om å bygge på lisens. Tilslut fikk Junkers anledning til å bygge i et joint venture med Fokker som bygde en noe modifisert versjon av J 8 som **J 10**. I likhet med andre Junkers konstruksjoner i perioden, hadde flyet en metallramme kledd med korrugerte duraluminiumsplater. 47 eksemplarer ble bygget før våpenstillstanden, inklusive tre bygget som sjøfly under betegnelsen **CLS.I**. Etter krigen ble et eller to CL.I konvertert til kommersiell bruk ved å installere en glasskuppel over bakre cockpit.

Operatører
----------

Tysklands flagg Tyskland
* Luftstreitkrafte
* Kaiserliche Marine

  Latvia
* Latvias flyvåpen, etterkrigs .

Spesifikasjoner (CL.I)
----------------------

Junkers CL.I
* Besetning = to, pilot og skytter
* Lengde = 7,90 m
* Vingespenn = 12,04 m
* Høyde = 2,65 m
* Vingeareal = 23,4 m
* Vekt, tom = 710 kg
* Vekt, lastet 1 050 kg
* Motor = Mercedes D.III, 180 h/k
* Toppfart = 161 km/t
* Max høyde = 19 700 fot
* Bevæpning 2 × fastmontert, foroverrettet maskingeværer

Referanser
----------

Eksterne lenker
---------------

* Junkers CL.I
**Embrace** var et post-hardcore-band fra Washington D.C.. 

Bandet eksisterte i underkant av ett år, fra 1985 til 1986, men satte klare spor etter seg. Frontfigur var Ian MacKaye (vokalist), som tidligere hadde spilt i The Teen Idles og Minor Threat. Med seg fikk han de tidligere medlemmene av Faith, Michael Hampton (gitar), Ivor Hanson (trommer) og Chris Bald (bass). Hampton hadde tidligere også spilt sammen med blant andre Henry Rollins i State of Alert.

Bandet ga posthumt ut et selvtitulert musikkalbum, som i ettertid har blitt stående som en av de viktigste utgivelsene i skjæringspunktet mellom klassisk hardcore og nyere emo/posthardcore. Den ble senere også utgitt av en rekke band, deriblant Rancid, Outspoken og Farside, under tittelen *Land of greed... World of need*, en tekstlinje fra sangen «Money», til inntekt for hjemløse.

Etter Embrace startet MacKaye bandet Egg Hunt, som bare eksisterte en kort stund. Deretter grunnla han Fugazi, som per 2006 hadde hatt pause noen år, men fortsatt holdt det gående. Han har også spilt i band som Pailhead og The Evens. Per 2006 spilte Hampton i One Last Wish, The Snakes og Paco, mens Bald spilte i Ignition, og – sammen med Hanson – i Manifesto.

Referanser
----------

1. 1 2  Ron DePasquale. «Embrace | Biography & History | AllMusic». *AllMusic*. Besøkt 14. desember 2017.
2. ↑  «Dischord Records: Egg Hunt». *Dischord Records*. Besøkt 14. desember 2017.
3. ↑  Oliver Hall. «Embrace - Biography - Amoeba Music». *www.amoeba.com* **(engelsk)**. Besøkt 14. desember 2017.

Eksterne lenker
---------------

* (en) Embrace på Discogs Rediger på Wikidata

* (en) Embrace på MusicBrainz Rediger på Wikidata

* (en) Embrace på Last.fm Rediger på Wikidata

* (en) Embrace på AllMusic Rediger på Wikidata

  


|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** BNF **·** BNF (data) **·** MusicBrainz **·** Discogs **·** AllMusic
 |
Må ikke forveksles med 6. januar-komitéen.
**Den nasjonale kommisjon for å etterforske 6. januar-angrepet på USAs Kapitolkompleks**, kjent uoffisielt som **6. januar-kommisjonen**, var en foreslått kommisjon som skulle etterforske stormingen av den amerikanske kongressen 2021. Den ble foreslått den 15. februar av speaker i Representantenes hus i USA Nancy Pelosi, som kunngjorde at hun planla å skape en "9/11-lignende kommisjon". Forslaget ble fremforhandlet av republikaneren John Katko, og ville ha bestått av like mange demokrater og republikanere. Et lovforslag om å danne kommisjonen ble vedtatt av representantenes hus den 19. mai, med stemmene fra demokratene og 35 republikanere. 

Lovforslaget ble likevel blokkert av senatets republikanere den 28. mai, hvor 54 senatorer stemte for og 35 stemte mot. Det manglet derfor de 60 nødvendige stemmer for å forhindre en filibuster.

Se også
-------

* 6. januar-komitéen

Referanser
----------

1. ↑  Foran, Clare; Nobles, Ryan; Grayer, Annie (15. februar 2021). «Pelosi announces plans for '9/11-type commission' to investigate Capitol attack».
2. ↑  Walters, Joanna (15. februar 2021). «Pelosi announces plans for 9/11-style commission to examine Capitol riot». *The Guardian* **(engelsk)**. ISSN 0261-3077.
3. ↑  Fandos, Nicholas (14. mai 2021). «Democrats Move Closer to Setting Up Jan. 6 Commission, With or Without G.O.P.». *The New York Times* **(engelsk)**. ISSN 0362-4331.
4. ↑  Macaya, Melissa; Wagner, Meg; Hayes, Mike; Rocha, Veronica (19. mai 2021). «The House just voted to approve a bill to create a Jan. 6 commission. Here are key things to know.» **(engelsk)**.
5. ↑  Segers, Grace (28. mai 2021). «Senate Republicans block commission on January 6 insurrection». CBS News.
Lundströmelva på kartet over SvalbardLundströmelvaLundströmelvaLundströmelva på kartet over Svalbard
**Lundströmelva** er ei elv som renner gjennom Lundströmdalen på Spitsbergen på Svalbard. Den ligger på skillet mellom Nordenskiöld Land og Sabine Land. Den er ei sideelv til Kjellströmelva, og er rundt 23 km lang. Elva har utspring fra Slottsbreen, og renner derfra først mot sør, senere mot øst, før den sør for fjellet Slottet snur mot sør igjen og renner gjennom Lundströmdalen. Den munner ut i Kjellströmelva gjennom et stort vifteformet elvedelta.

Elva er oppkalt etter den svenske botanikeren Axel Nicolaus Lundström (1847-1905), professor ved Uppsala universitet og deltaker på den svenska ekspedisjonen til Jenisej i 1875, under Nordenskiölds ledelse.

Referanser
----------

1. ↑  Lundströmelva *Stadnamn i norske polarområde*, Norsk polarinstitutt. Besøkt 9. mars 2013
2. ↑  Lundströmdalen *Stadnamn i norske polarområde*, Norsk polarinstitutt. Besøkt 9. mars 2013

|  |  |
| --- | --- |
| Oppslagsverk/autoritetsdata | Norsk polarinstitutt
 |
**Keith Nichols Allen** (født 22. juni 1908, død 21. september 1944 ved Murmansk) var en offiser fra United States Army Air Force under andre verdenskrig. Han var en av to personer fra USA, som ble tildelt Krigskorset med sverd, Norges høyeste utmerkelse.

Biografi
--------

Allen var fra Cook County i Illinois.

Under andre verdenskrig tjenestegjorde han som oberstløytnant i United States Army Air Force. Han var blant annet engasjert i trafikk mellom Storbritannia og Sverige, der nordmenn ble fløyet over til Storbritannia. I et oppdrag i juli 1944 brakte han med et V2-missil tilbake. 

Fra juni til september 1944 ledet han tolv tokt med forsyninger av våpen, ammunisjon og matvarer til norske motstandsgrupper. På ett av disse toktene slapp Allens fly ut Knut Erik Moe og Anton Arild, som satte opp og opererte radiostasjonen «Aslaug» under bombingen av det tyske slagskipet «Tirpitz» i Altafjorden.

I september 1944 var han pilot i 1403d Base Unit. Den 20. september 1944 tok han av fra Leuchars i Skottland. Samtidige kilder omtaler at toktets mål var å slippe forsyninger til norske hjemmestyrker i Nord-Norge. I boken *Usynlige soldater. Nordmenn i Secret Service forteller* oppgis det at toktet slapp ut to norske Secret Intelligence Service-agenter, Torstein Raaby og Kaare Karlsen, slik at disse allerede 23. september kunne etablere radiostasjonen med kodenavnet «Delfin» i Kirkenes.

Over Norge fikk flyet problemer med den ene motoren, men klarte likevel å nå sitt mål og slippe lasten. Motoren tok deretter fyr. Ved tapet av motorkraft besluttet Allen at en tilbaketur over Nordsjøen ville være for risikabel og han satte derfor i stedet kurs for Sovjetunionen. 

Ved forsøk på landing ved Murmansk kom flyet, uten at piloten var klar over det, inn over et sovjetiske slagskip. Flyet slo på alle lys og sendte ut internasjonalt nødsignal. Fra sovjetiske batterier kom det imidlertid ild, som slo ut flyets andre motor, påførte skader på venstre ror og vinge, samt satte flyet i brann. Allen beordret flyets besetning på fire om å forlate flyet i fallskjerm, men satte selv livet til før han klarte å følge etter, da flyet eksploderte. De fire øvrige returnerte senere til Storbritannia.

Allen ble i statsråd 9. mars 1945 tildelt Krigskorset med sverd «for fremrakende [sic] innsats for Norges sak under krigen.» Han ble etter sin død også tildelt USAs Distinguished Service Cross.

Referanser
----------

1. ↑  Findagrave.com - Arlington.
2. 1 2 3 4 5  *Krigskorset og St. Olavsmedaljen med ekegren* 1995, s. 137–139.
3. ↑  Rørholt og Thorsen 1990, s. 440.
4. 1 2  Rørholt og Thorsen 1990, s. 441.
5. ↑  The Distinguished Service Cross, U.S. Army Air Forces Recipients – WWII, HomeOfHeroes.com.

Kilder
------

* Erik Gjems-Onstad (red.): *Krigskorset og St. Olavsmedaljen med ekegren*, Oslo: Grøndahl Dreyer, 1995, s. 137–139
* Bjørn A. Rørholt og Bjarne W. Thorsen: *Usynlige soldater. Nordmenn i Secret Service forteller*, Oslo: Aschehoug, 1990

Portal: Andre verdenskrig
**Chapalasjøen** (spansk: *Lago de Chapala*) er Mexicos største ferskvannsinnsjø. Den ligger på grensen mellom delstatene Jalisco og Michoacán. Innsjøen har to små øyer, *Isla de los Alacranes* og *Isla Mezcala*, og en tredje veldig liten øy, *La Isla Menor*, ved siden av Isla Mezcala.

I jobbetiden i Norge, ble det spekulert i en mislykket utvikling av Chapala som jernbaneknutepunkt og rekreasjonsområde, «et nytt Monte Carlo». Det skulle bygges en åtte kilometer lang demning mot sjøen, innvunnet land skulle utparselleres, og et casino, automobilklubb og yacht-klubb skulle også bli bygget. Det eneste «minnet» er navnet Christiania på en bydel/gate? ved sjøkanten,

Referanser
----------

1. ↑  Brøgger, Kr. Fr. (1932). *Gullfeber: en advokats optegnelser fra siste jobbetid*. Oslo: Aschehoug. s. 63-64.

Eksterne lenker
---------------

* (en) Lake Chapala – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store norske leksikon **·** Encyclopædia Britannica **·** VIAF **·** LCCN **·** GeoNames **·** Ramsar
 |
Chapelle Royale de Dreux Foto: Urban 
Sarkofagen til Charles Ferdinand Louis Philippe Emmanuel av Orléans som døde i 1828 bare 8 år gammel. Han var sønn av Ludvig Filip av Frankrike og Maria Amalia av De to Sicilier. Sarkofagen er utført av James Pradier Foto: Real politik 
**Chapelle Royale de Dreux** ligger i Dreux i Frankrike og er et kapell og gravsted for den kongelige slekten Huset Orléans. Huset Orléans (*Maison d'Orléans*) ble grunnlagt av Filip, hertug av Orléans, som var den yngre broren til Ludvig XIV av Frankrike. Kong Ludvig Filip av Frankrike tilhørte Huset Orléans.

I 1816 sørget Louise Marie Adélaïde de Bourbon, hertuginne av Orléans, datter av Louis Jean Marie de Bourbon, hertugen av Penthièvre, for at et nytt kapell ble bygget på tuftene til den massegraven som var på Chanoines-kirkegården, som endelig hvilested for hennes familie. I 1830 sørget kong Ludvig Filip, sønn av hertuginnen av Orléans, for å få pyntet og forstørret kapellet, som ble omdøpt *Chapelle Royale de Dreux*, og som nå ble nekropolis for Orléans-familien.

Blant de 75 som er gravlagt i kapellet:

Huset Bourbon
* Louis Alexandre de Bourbon (1678–1737)

∞ Marie Victoire av Noailles (1688–1766)
Louis Jean Marie de Bourbon (1725–1793)
∞ Maria Teresa d'Este (1726–1754) 
Louis Marie, hertug av Rambouillet (1746–1749)
Louis Alexandre av Bourbon (1747–1768)
Jean Marie av Bourbon (1748–1755)
Vincent Marie Louis av Bourbon (1750–1752)
Marie Louise av Bourbon (1751–1753)
Louise Marie Adélaïde de Bourbon (1753–1821)
Louis Marie Félicité av Bourbon (1754)
* Louis François Joseph av Bourbon (1734–1814)

Huset Orléans
* Hjertet til Filip II av Orléans (1674–1723)
* Ludvig Filip av Frankrike (1773–1850)

∞ Maria Amalia av De to Sicilier (1782–1866)
Louis Antoine Philippe av Orléans (1775–1807)
Adelaide av Bourbon-Orléans (1777–1847)
Françoise av Orléans (1777–1782)
Louis Charles, hertug av Beaujolais (1779–1808)
Ferdinand Filip av Orléans (1810–1842)
∞ Helena av Mecklenburg-Schwerin (1814–1858)
Charles Ferdinand Louis Philippe Emmanuel av Orléans (1820–1828)
* Henri av Orléans, hertug av Aumale (1822–1897)

∞ Maria Carolina av Bourbon-De to Sicilier
Louis Philippe Marie Léopold d'Orléans (1845–1866)
Henri Léopold Philippe Marie d'Orléans (1847–1847)
François Paul d'Orléans (1852–1852)
François Louis Philippe Marie d'Orléans (1854–1872)
* Henri, greve av Paris (1908–1999)

∞ Isabella av Orléans-Braganza (1911–2003)
* François Gaston Michel Marie d'Orléans (1935–1960)
* Thibaut Louis Denis Humbert Marie av Orléans (1948–1983)
* Bathilde av Orléans (1750–1822)

Referanser
----------

1. ↑   Base Mérimée[Hentet fra Wikidata]

Eksterne lenker
---------------

* Offisielt nettsted Rediger på Wikidata

* (en) Chapelle royale Saint-Louis de Dreux – kategori av bilder, video eller lyd på Commons Rediger på Wikidata
* Liste over gravlagte i kapellet

|  |  |
| --- | --- |
| Oppslagsverk/autoritetsdata | VIAF **·** LCCN
 |
Phở
**Phở** er en vietnamesisk rett som består av nudelsuppe og vanligvis biff eller kylling med krydder og risnudler. Den blir ofte servert som enkel snack til lave priser når som helst på dagen. Den spises vanligvis med spisepinner og en skje. Retten oppsto i 1900 i Nord-Vietnam og ble spredt sørover med folk som flyktet derfra etter den første indokinesiske krig da Vietnam ble delt i 1954. Frem til da hadde ikke retten vært spesielt populær i sør.

Retten tilberedes noe forskjellig i nord og i sør.. I Hanoi er buljongen heller lys og middels krydret, mens i sør er kjøttknokene på forhånd blitt ekstra tilstekt over trekull slik at suppen får mer intensiv farge. I sør er gjerne krydringen mer omfattende. 

Fra Huế i det sentrale Vietnam kommer den beslektede nudelsuppen *bún bò Huế*.

Referanser
----------

1. ↑  [ The History and Evolution of Pho: A Hundred Years’ Journey, LovingPho.com

Eksterne lenker
---------------

* (en) Phở – kategori av bilder, video eller lyd på Commons Rediger på Wikidata

* (en) Phở – galleri av bilder, video eller lyd på Commons Rediger på Wikidata
* 

|  |  |
| --- | --- |
|  | Wiktionary: pho – ordbokoppføring |

* Warwicker, Michelle; Taylor, Anna-Louise (27. september 2013). «What is Vietnamese pho?». BBC. Arkivert fra originalen 29. mai 2018. Besøkt 1. juli 2017.
* A journey for a pho bo

  


|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** TasteAtlas
 |
**Rosyth** (skotsk-gælisk: *Ros Fhìobh*, «odden av Fife») er en by i Firth of Forth, 4.8 km sør for sentrum av Dunfermline. Byen har et beregnet folketall på 13570 i 2020.

Byen ble grunnlagt som en hageby i 1909, og ble bygget som havneby for byen Dunfermline. Rosyth er nesten sammenhengende med nabolandet Inverkeithing, kun adskilt av motorveien M90. Rosyths jernbanestasjon ligger på Fife Circle Line.

Havneanlegget
-------------

Området er mest kjent for sitt store verft, tidligere Royal Naval Dockyard Rosyth, hvor konstruksjonen begynte i 1909. Byen ble planlagt som en hageby med overnatting for bygningsarbeidere og verftsarbeidere. I dag er verftet nesten 1300 dekar (5,3 km2) stort, en stor del av dette ble gjenvunnet under byggingen.

Rosyth og Charlestown i nærheten var store sentre for skipsopphugging, særskilt bergingen av store deler av den tyske flåten som ble styrtet ved Gutter Sound, Scapa Flow ved Orknøyene og Cunard Lines RMS «Mauretania», og White Star Lines RMS «Olympic».

Den tilknyttede marinebasen for Royal Navy ble stengt i 1994, og ingen britiske krigsskip er fast basert i Rosyth, bortsett fra mindre skip som er innom for dokking og reparasjon, inkludert minejaktfartøyer av typen Sandown-klasse.

Referanser
----------

1. ↑  «Rosyth», *Fife Place-name Data*
2. ↑  «Mid-2020 Population Estimates for Settlements and Localities in Scotland». *National Records of Scotland*. 31. mars 2022.
3. ↑  Burt, Walter (2016): *Rosyth Dockyard and Naval Base: Through Time* (Paperback). Stroud, Gloucestershire: Amberley Publishing. ISBN 9781445648965.
4. ↑  Buxton, Ian L. (1992): *Metal Industries: shipbreaking at Rosyth and Charlestown*. World Ship Society. s. 104. OCLC 28508051. Skip som ble skrotet der inkluderer Mauretania og mye av den tyske flåten ved Scapa Flow. Skip oppført med eiere og solgte datoer.

Eksterne lenker
---------------

(en) Rosyth – kategori av bilder, video eller lyd på Commons


|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Vision of Britain **·** VIAF **·** LCCN **·** GeoNames **·** BBC Things **·** MusicBrainz
 |
I Norge består **jordbrukets kulturlandskap** av en rekke biotoper som omfatter et komplekst og unikt økosystem, også sett i et globalt perspektiv. 

Langs norskekysten påvirkes klimaet i stor grad av Golfstrømmen. Gjennom de nordlige vekstsonene (boreale sonene) som krysses både av alpine og arktiske grenser, finner vi en spesiell og unik kombinasjon av natur– og kulturlandskap. Landskapet har gjennom flere årtusener utviklet seg i samspillet mellom vekstforhold og kultivering. Denne kombinasjonen av natur- og kulturlandskap, har vært selve bærebjelken for landbruk i Norge. Både for jordbruk i innlandet, for kombinasjonsbrukene langs norskekysten, og for jakt, fiske, forhøsting i utmark og beitebruk i utmark.

Store deler av kulturlandskapene som før ble holdt i hevd ved jordbruksaktivitet, begynte tidlig i det forrige århundre på en dramatisk gjengroingsfase. Helt opp til vår tid har næringsrettet landskapskultivering dannet grunnlaget for å høste av en rekke artsrike biotoper. Landbruket har imidlertid gått gjennom større nedleggelser og sterk spesialisering av resterende områder. Mange biotoper som er avhengig av vedvarende skjøtsel og vedlikehold, gror igjen, arter blir dyrket vekk og står nå i fare for å gå tapt for all tid, der tradisjonell produksjon i utmark har blitt ulønnsom. Gjengroingssituasjonen viser at påstanden om at tradisjonell drift skal kunne holde alle kulturlandskapene i hevd ikke er gyldig. Likevel er det klart at det er mulig å holde noe i hevd så lenge jorden blir drevet.

Eksterne lenker
---------------

* Video: Gift- og støyfri rydding av kratt på gammal innmark
**Jordbærjordloppe** (*Batophila rubi*) er en bille som tilhører familiegruppen bladbiller (Chrysomelidae). 

Jordbærjordloppe er en liten bille, mellom 1,4-2 mm lang. Den har en mørk, svakt metallisk glans på hode, halsskjold (pronotum) og dekkvinger. Halsskjoldet er fint punktert, mens dekkvingen har grovere punktur ordnet i noen langsgående rekker. De trådformede antennene, alle beina, unntatt baklårene er gulbrun på farge. Kroppen er litt oval som bladbillene ofte er. 

Både larvene og de voksne (imago) billene lever av å spise blad på næringsplanten, jordbær, bringebær, men også andre planter. 

Jordbærjordloppe tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Referanser
----------

1. ↑  «Artsdatabankens artsopplysninger». Artsdatabanken. 30. august 2020. Besøkt 30. august 2020.

Litteratur
----------

* Lindroth, C.H. 1993. *Våra skalbaggar och hur man kãnner igen dem* (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

Eksterne lenker
---------------

* (en) *jordbærjordloppe* i Global Biodiversity Information Facility Rediger på Wikidata

* (no) *jordbærjordloppe* hos Artsdatabanken Rediger på Wikidata

* (sv) *jordbærjordloppe* hos Dyntaxa Rediger på Wikidata

* (en) *jordbærjordloppe* hos Fauna Europaea Rediger på Wikidata

* (en) *jordbærjordloppe* hos NCBI Rediger på Wikidata

* (en) *Kategori:Batophila rubi* – bilder, video eller lyd på Wikimedia Commons Rediger på Wikidata
* Norsk Entomologisk forening

|  |  |
| --- | --- |
| Oppslagsverk/autoritetsdata | Store norske leksikon
 |
**Posts korrespondanseproblem** er et uavgjørbart beslutningsproblem innenfor informatikken og matematikken introdusert av Emil Post i 1946. Sagt på en annen måte, det finnes inga turingmaskin som sies å avgjøre problemet. Det brukes ofte i beviser for uavgjørbarhet da det er enklere å jobbe med enn andre uavgjørbare beslutningsproblemer som for eksempel stoppeproblemet.

Definisjon
----------

Det finnes flere ulike definisjoner på problemet. En måte å se det på er følgende.

La dataen for problemet være to lister  {\displaystyle \alpha \_{1},\ldots ,\alpha \_{N}} og  {\displaystyle \beta \_{1},\ldots ,\beta \_{N}} av ord over alfabetet A hvor A består av minst to symboler. Ei løsning for dette problemet er en sekvens av indekser  {\displaystyle (i\_{k})\_{1\leq k\leq K}} hvor  {\displaystyle K\geq 1} og  {\displaystyle 1\leq i\_{k}\leq N} for alle k, slik at

{\displaystyle \alpha \_{i\_{1}}\ldots \alpha \_{i\_{K}}=\beta \_{i\_{1}}\ldots \beta \_{i\_{K}}.}

Posts korrespondanseproblem er å finne ut om slik ei løsning eksisterer i det hele tatt.

Eksempel
--------

For de to listene

 

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |  |
| --- | --- | --- |
| α1 | α2 | α3 |
| a | ab | bba |

  | 

|  |  |  |
| --- | --- | --- |
| β1 | β2 | β3 |
| baa | aa | bb |

  |

Vil ei løsning for dette problemet være sekvensen (3,2,3,1) fordi

{\displaystyle \alpha \_{3}\alpha \_{2}\alpha \_{3}\alpha \_{1}=bba+ab+bba+a=bbaabbbaa=bb+aa+bb+baa=\beta \_{3}\beta \_{2}\beta \_{3}\beta \_{1}.}

Videre vil alle repetisjoner av sekvensen også være ei løsning.

En annen enklere måte er også å se på dette som dominobrikker. 

 

|  |  |  |
| --- | --- | --- |
| 

|  |
| --- |
| αi |
| βi |

  |

Løsninga kan dermed også visualiseres enklere på følgende måte, hvor strengen satt sammen av de øvre grønne delene av dominobrikka er lik strengen satt sammen av de nedre blå delene av dominobrikka. 
 

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| bba |
| bb |

*i1 = 3*
  | 

|  |
| --- |
| ab |
| aa |

*i2 = 2*
  | 

|  |
| --- |
| bba |
| bb |

*i3 = 3*
  | 

|  |
| --- |
| a |
| baa |

*i4 = 1*
  |

Litteratur
----------

* Michael Sipser (2005). "A Simple Undecidable Problem". *Introduction to the Theory of Computation* (2nd ed.). Thomson Course Technology. side. 199–205. ISBN 0-534-95097-3.
* E. L. Post (1946). "A variant of a recursively unsolvable problem" (PDF). *Bull. Amer. Math. Soc*. 52.
**Jörg Schönbohm** (født 2. september 1937 i Neu Golm i Mark Brandenburg, død 7. februar 2019) var en tysk generalløytnant og politiker (CDU). Fra 1998 var han innenriksminister i delstaten Brandenburg. Han var også visepresident for Studienzentrum Weikersheim.

Liv og virke
------------

### Bakgrunn

Jörg Schönbohm vokste opp med fire søsken i Vest-Tysakland, dit de kom etter flykt fra øst i 1945. Han kom fra en luthersk bakgrunn, og var selv troende. Hans bror Wulf Schönbohm (født 1941) ble CDU-politiker; sønnen Arne Schönbohm ble i 2016 president for Bundesamt für Sicherheit in der Informationstechnik.

### Militær

Han innledet sin militære karrière i 1957. I 1989 ble han utnevnt til generalløytnant. 

**Ansvarlig for den tidligere østtyske stridskrefter:** I forbindelse med Tysklands gjenforening ble han utnevnt til øverstkommanderende for Bundeswehr i det tidligere DDR, og fikk i oppdrag å koordinere oppløsningen av den tidligere statens hær, Nationale Volksarmee. I september 1991 ble han utnevnt til generalinspektør for hæren. 

Allerede på nyåret i 1992 ble han imidlertid utnevnt til statssekretær i Tysklands forsvarsministerium under forsvarsminister Gerhard Stoltenberg.

### Politiker

Schönbohm ble medlem av CDU i 1994. Han ble først innvalgt i Berlins parlament i 1995, og fra 1996 til 1998 var han innenrikssenator i Berlin i Eberhard Diepgens senat. Han gikk av som senator i 1998, og ble samme år valgt til leder for CDU Brandenburg. I 1998 dannet CDU regjering sammen med SPD i delstaten, og Schönbohm ble utnevnt til innenriksminister og visestatsminister i Brandenburg. Han beholdt disse vervene også etter landdagsvalget i 2004.

Fra 2000 til 2006 var han også medlem av presidiet i CDU. Han gikk av som leder for CDU Brandenburg i 2007, og trakk seg senere også som visestatsminister.

Brandenburgs fortjenstorden
Han ble tildelt Brandenburgs fortjenstorden.

Referanser
----------

1. ↑   Gemeinsame Normdatei, besøkt 9. april 2014[Hentet fra Wikidata]
2. ↑   filmportal.de, Filmportal-ID 560baebe25b24325b7cfed40af10f370, besøkt 9. oktober 2017[Hentet fra Wikidata]
3. ↑  Ministerpräsident Platzeck verleiht Verdienstorden des Landes Brandenburg an Innenminister Schönbohm på stk.brandenburg.de Besøkt 15. juli 2012.

Eksterne lenker
---------------

* (en) Jörg Schönbohm – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** Munzinger (iba) **·** MusicBrainz
 |